SimCity (2013)

**SimCity** (հայ`․ Սիմ քաղաք), քաղաքաշինական սիմուլյատոր ժանրի համակարգչային խաղ է, որը  համարվում SimCity խաղերի սերիայի վերաթողարկումը։ Պաշտոնական գովազդը տեղի է ունեցել 2012 թվականի մարտի 6-ին։  Խաղընթացքը հիմնված է քաղաքի ստեղծման վրա, բնակելի տների, գործարանների, արդյունաբերական գործարանների, մշակութային հաստատությունների հիման, ենթակառուցվածքների և հարկերի հավաքման վրա, որոնք  նպաստում են քաղաքի զարգացմանը։ Ինչպես իրական կյանքում,  այնպես էլ  խաղում կարևոր է բարձրացնել բնակչության կենսամակարդակը (դա արվում է քաղաքում ջրամատակարարման ցանցեր, հրշեջ ծառայության և ոստիկանության մասնաշենքեր  տեղադրելով)  և պահպանել տարբեր հատվածների հավասարակշռությունը, հակառակ դեպքում կարող է տեղի ունենալ բնակավայրի անկում և նույնիսկ սնանկություն։

Սա սերիայի առաջին  քաղաքաշինական սիմուլյատոր խաղն է, որի մշակմանը  մասնակցել է Maxis ստուդիան, իսկ Ուիլ Ռեիթը (շարքի հիմնադիրը) որևէ մասնակցություն չի ունեցել։ Մշակման ժամանակ հատուկ  ուշադրություն է դարձվել գրաֆիկային և տեսողական բարդություններին։ SimCity-ն առաջին հերթին մշակվել է որպես ցանցային խաղ, այդ իսկ պատճառով խաղի միակառավարելի տարբերակի թողարկումը տեղի է ունեցել  խաղի թողարկումից մեկ տարի հետո։

Խաղը հրատարակվել է 2013 թվականի մարտի 5-ին ԱՄՆ-ում և մարտի 7-ին Ռուսաստանում։ Հրատարակումը ուղեկցվել է աղմկահարույց սկանդալներով, ներկառուցված DRM պաշտպանական համակարգի հետ կապված, որը անընդհատ պահանջում է մշտապես միացած մնալ ինտերնետային ցանցին։ EA Games ընկերության սերվերը չի կարողացել հաղթահարել ծանրաբեռնվածությունը, ինչի պատճառով շատ գեյմերներ նույնիսկ չեն կարողացել մուտք գործել խաղ, բացի այդ  հանգեցրել է խաղի հանկարցակի «ձախողման» և պահվող տվյալների կորստի սերվերի սխալի պատճառով։ Որը, իր հերթին, ավարտվել է զանգվածային դժգոհություններով։ Սակայն  մշակողները արագ թողարկել են թարմացումներ, ուղղելով բոլոր սխալները, և թողարկել են լրացուցիչ սերվեր։

Չնայած «սերվերային սկանդալին», խաղը արագ  հավակնել է բիթսելերների ցանկը և մեկ տարվա ընթացքում վաճառվել է 2 միլիոն օրինակ։ SimCity-ը ստացել է տարբեր քննադատություններ․առավելությունների թվում կարևորվել է բարձր որակը, գեղեցիկ վիզուալ երանգները և սիմուլյացիայի նոր մոդելները։ Նաև առաջ են եկել այլ թերություններ․ օրինակ անհիմն խցանումները, ինչպես նաև քաղաքի կառուցման սահմանափակ մակերեսը։

Խաղի թողարկումից մեկ տարիանց արվել են նոր թարմացումներ, ավելացվել են նոր խաղային հավելումներ, որնք թույլ են տալիս կառուցել զվարճանքի այգիներ,  ավելացվել են դիրիժավլեր և այլն։ 2013 թվականի նոյեմբերի 12-ին ազատ է արձակվել նոր «SimCityː «Ապագայի քաղաք» տարբերակը, որը հնարավորություն է տալիս կառուցել ֆուտուրիստիկական քաղաք։

## Խաղի ընթացք
Ինչպես SimCity-ի նախորդ տարբերակներում, այնպես էլ այս տարբերակում խաղի հիմնական խնդիրը համարվում է վիրտուալ քաղաքի շինարարությունը։ Խաղացողը հանդես է գալիս  որպես քաղաքապետ, նա աշխատում է ստեղծել բարգավաճող մեգապոլիս, երջանիկ բնակչությամբ։ Խաղը սկսվում է ենթակառուցվածքների  շինարարությամբ, գոտիավորմամբ, բնակչությանը ռեսուրսներով ապահովելով (էլեկտրաէներգիա, ջրի և այլնի) և թափոնների հավաքման կազմակերպմամբ։ Ընդ որում, SimCity-ն  ունի որոշակի նպատակներ, որոնց հասնելուց հետո խաղը ավարտվում է։ Գեյմերը ինքն է որոշում ինչպես է ցանկանում տեսնել իր  ապագա քաղաքը․ օրինակ նա կարող է բարձրացնել  քաղաքաբնակների խտությունը,  պայքարել հանցավորության  դեմ։

Ի սկզբանե, սիմուլյատորի առաջին մուտքի ժամանակ, գեյմերը կարող է տեղանքների տասնչորս քարտեզներից ընտրել իրեն հարմարը․ հարթավայրերից և կղզիներից մինչև լեռնային տեղանքներ։  Յուրաքանչյուր տարածաշրջանում առկա է մոտ տասը տեղամասեր, որնց վրա կարելի է կառուցել քաղաքը։

Ստրատեգիայում գոյություն ունեն երեք տեսակի հիմնական տեղամասեր․ բնակելի՝ որտեղ ապրում  է քաղաքի բնակչությունը, առևտրային գոտի, որտեղ ներկայացվում են վաճառքի հանված ապրանքները կամ որևէ ծառայություն և գործարանները, որոնք արտադրում են  քաղաքի ռեսուրսները։  Շենքերի կառուցումը խաղացողը չի վերահսկում, քանի որ դրանք պատկանում են մասնավոր ընկերությունների կամ անհատներին, բայց կարող է  պլանավորել կառուցապատման տարածքը, սահմանել թե որտեղ կլինեն բնակելի տարածքներ, առևտրային և արդյունեբերական գոտիները։ Նրանցից քաղաքապետը ստանում է հարկեր, որոնք կարող են  ավելանալ կամ պակասել, կախված բնակչության կենսամակարդակից։ Հարկային տոկոսադրույքի կտրուկ բարձրացումը կարող է հանգեցնել բնակչության արտահոսքի և բնակելի ու առևտրային գոտիների վատթարացման։  Եթե գործարաններում լինեն  բաց թողնված աշխատանքային տեղեր այն կհանգեցնի  գործարանի փակման, իսկ շենքերը ժամանակավոր կվերածվեն ավերակների։ Նույնը տեղի է ունենում առևտրային գոտիների հետ, եթե նրանք չունեն ապրանքներ կամ գոտիներ։

Ինչպես իրական կյանքում,  այնպես էլ  խաղում կարևոր է բարձրացնել բնակչության կենսամակարդակը (դա արվում է քաղաքում ջրամատակարարման ցանցեր, հրշեջ ծառայության և ոստիկանության մասնաշենքեր  տեղադրելով)։ Բնակելի  գոտիները կարող են լինել բարենպաստ կամ անբարենպաստ։ Եթե քաղաքապետը անտեսում է ենթակառուցվածքները, և բնակելի շենքերը կառուցում է, գործարանների, կոյուղու շրջակայքում` ապա դա գցում է քաղաքի գրավչությունը, հանգեցնում աղքատների թվի աճին։

Շատ կարևոր է բնակելի շենքերը ապահովել ջրով և էլեկտրամատարկարարմամբ։

Առանց էլեկտրականության քաղաքը չի լինի լուսավորված, այդ թվում նաև բնակելի շենքերը, որը հետագայում կարող է հանգեցնել աղետալի հետանքների։ Ճանապարհների կառուցումը  և զարգացումը, նպաստում են հասարակական տրանսպորտի զարգացմանը և նվազեցնում ճանապարհային խցանումների թիվը։ Սակայն ենթակառուցվածների զարգացումը կրում է նաև բացասական հետևանքներ, քանի որ ամեն մի պետական հաստատություն կամ տրանսպորտային միջոց ֆինանսավորվում է քաղաքային բյուջեից, ապա չափազանց մեծ չափի ֆինանսավորումը կարող է հանգեցնել քաղաքային գանձարանի սնանկության։ Հետևաբար ճիշտ ֆինանսավորում ապահովելու համար, հարկավոր է  հետևել քաղաքային ենթակառուցվածներին և պահպանել հավասարակշռությունը երեք մասնավոր  տնտեսական գոտիներում։ Համապատասխանաբար ինչքան մեծանում է քաղաքը այնքան ավելի դժվար է դառնում դրա կառավարումը, ընդհանուր եկամուտների պահպանումը և բնակչության կենսամակարդակի բարձրացումը։

Խաղում խնդիր է համարվում ռեսուրսների սահմանափակ քանակը։ Գեյմերները կարող են որոշել այնպեսի տնտեսական ռազմավարություն, որպեսզի քաղաքը դարձնեն *«բարգավաճ ֆինանսական դրախտից  մինչև նավթով սնուցվող արդյունաբերական համալիր»*։ Կարելի է ստեղծել զարգացած արդյունաբերության, զբոսաշրջության, կրթության և այլ ժամանցային կենտրոններ։

### Նորամուծություններ
Նոր առանձնահատկություններից են բազմաօգտագործվող խաղը,  և այդ ամենը առավելագույնս ռեալիզմին մոտ իրականացնելու համար օգտագործվող GlassBox  շարժիչը։ Շարժիչը մոդելավորում է խաղային աշխարհը։

SimCity-ի նոր տարբերակը  տարբերվում է  սիմուլյացիայի խորը մշակմամբ և խաղըթացքով, օրինակ՝ հնարավոր է ստեղծել կոր ճանապարհներ, մանրամասն մշակել  տեսողական և ձայնային էֆեկտները։ Բացի այդ Maxis-ում ստեղծել են մի նոր «մշակվող աշխարհներ» կոչվող հնարավորությունը, որը թույլ է տալիս պլանավորել սեփական քաղաքի հետագա զարգացումը։

Մուլտինվագարկչի ռեժիմը հնարավորություն է տալիս կապ ապահովել այլ խաղացողների հետ։ Դա անհրաժեշտ է ռեսուրսների փոխանակման, միմյանց միջև առևտուր իրականացնելու համար։ Երկու քաղաքներ միմյանց հետ կարող են կապված լինել ավտոմոբիլային ճանապարհների, երկաթե ճանապարհների, ջրային և օդային ուղիների միջոցով։ Ճանապարհային երթևեկությունները աղտոտում են օդը, և ազդում հարակից քաղաքների օդի մաքրության վրա։ Միմյանց միջև գեյմերների փոխգործարկցությունը  բարձրացնում է նրանց համաշխարհային վարկանիշը Citylog ինտերֆեյսի շնորհիվ։

Ներդրվել է վիճակագրության և վիզուալիցիայի գլոբալ համակարգ։ GlassBox խաղային շարժիչը մշտապես  տվյալներ է հավաքում վիրտուալ բնակիչների մասին և ուղարկում մյուս քաղաքների  «քաղաքապետերին»։  Քարտեզի վրա ավտոմատ կերպով բաշխվում են ռեսուրսները, որտեղից էլ կարելի է տեսնել վիճակագրությունը։ Խաղացողը կարող է ավելացնել հանքաքարեր, նավթ և մի շարք այլ բնական հանածոներ․ հանքաարդյունաբերությունը  ճանապարհ է բացում դեպի գլոբալ շուկա։

## Մշակում
Խաղի մշակմամբ զբաղվել է ամերիկյան Maxis ստուդիան (ստեղծել է խաղի բոլոր սերիաները, բացի SimCity Societies-ից)։ Սակայն Ռեյթ Ուիլը՝ ընկերության հիմնադիրը և SimCity խաղերի գլխավոր գեյմդիզայները, չի մասնակցել մշակման աշխատանքներին, քանի որ դեռ 2009 թվականից լքել էր EA Games-ը, անկախ նախագծերով զբաղվելու համար։

Ըստ գեյմդիզայներ Սթոուն Լիմբրանդի, մշակողները չեն ունեցել այնպիսի խնդիրներ, ինչպիսիք նախորդ տարբերակների մշակման ժամանակ։ Սթոունի համար օգնող միջոց են հանդիսացել Google Earth և Google Street View ծրագրերը, որոնք հնարավորություն են տվել դիտել տարբեր քաղաքների սխեմաները, դինամիկ զարգացումը։ Սթոունը նաև պնդել է, որ դա իրեն հնարավորություն է տվել հստակ տարբերել քաղաքը ավանից։ Նաև նշել է, որ օգնող միջոց են հանդիսացել Netflix ֆիլմերը, որոնցում պատմվում է թե ինչպես են աշխատում նավթային, սննդի, վերամշակող արդյունաբերությունները։

Երբ սկսվել են խաղի մշակման աշխատանքները, որոշ ասպեկտներ բացառություն են կազմել․ օրինակ, Սթոունը ուսումնասիրել է ուրբանիզացիայի մակարդակը տարբեր քաղաքներում, և նկատել է, որ ավտոկանգառները զբաղեցնում են ավելի մեծ տարածք, քան իրենք՝ շենքերը, ըստ մշակողների եթե այդպես լիներ խաղում, ապա այն կդառնար ձանձրալի։ Վաղ մշակումներում, մշակողների թիմը ցանկացել է զարգացնել գյուղատնտեսությունը, սննդի արդյունաբերությունը, սակայն հատկացված բյուջեի պակասի պատճառով այդ գաղափարները մերժվել են։

SimCity հինգերորդ սերնդի մշակություն է, առաջին հերթին մշակվել է որպես բազմակիրառելի նախագիծ, պրոդյուսեր Կիփ Կատրարելիսը այդ առիյթով ասել է․ 
Խաղը ինքնին ստեղծվել է հաշվի առնելով այն փաստը, որ որոշ խաղացողներ կարող են կառուցել գերժամանակակից տեխնոլոգիաներով զարգացած և երջանիկ բնակչությամբ քաղաք, կամ կան խաղացողներ, որոնք մտածում են միայն գումար ստանալու մասին, անտեսելով նրանց բարեկեցությանը, օգտագործելով նրանց եկամուտները։

Որպես քաղաքի փոձարարական մոդել, օգտագործվել են «Բերքլի» և «Փիթսբուրգ քաղաքների գծապատկերները։ Առաջին քաղաքը իրենից ներկայացնում է կանաչ օազիս, որտեղ լավ զարգացած է ենթակառուցվածքը և օգտագործվում են ժամանակակից, բայց բնության հանդեպ ներողամիտ սարքավորումներ։ Փիթսբուրգում նույնպես աշխատում են բազմաթիվ կեղտորարար գործարաններ, իսկ բնակչության թվաքանակը քիչ է։ Մշակողները ավելացրել են նաև երկու քաղաքների միջև կապերի հնարավորությունը, ինչը հանգեցրել է փոխադարձ շահերի էական աճի։ Փիթսբուրգը, Բերքլի քաղաքին մատակարարում է էժան էլեկտրաէներգիա և աշխատուժ, իսկ Բերքլին իր հերթին Փիթսբերգին ապահովում է մաքուր ջրով, հրշեջ և ոստիկանական ծառայություններով։  Մշակողները որոշել են հրաժարվել SimCity 5 անվանումից, քանի որ դա շատ խաղացողների կարող էր ստիպել  մտածել թե դա SimCity 4-ի կատարելագործված տարբերակն է։ Սթոունի խոսքերով, մշակողները ստեղծել են բոլորովին նոր խաղային ընթացք գրեթե զրոյից, իսկ դա նշանակում է որ նոր SimCity-ն ամբողջությամբ պետք է դառնար վերաթարմացված տարբերակը։

Քաղաքում յուրաքանչյուր օբյեկտ իրենից ներկայացնում է ակտիվ սիմուլյիացիոն միավոր, օրինակ՝ ածխի գործարանի աշխատանքը կախված է ածխի հանքավայրից, այսպիսով գեյմերը կարող է տեսնել տվյալ պաշարը մեծանում է, թե նվազում։ Glassbox շարժիչը նաև թույլ է տալիս ընդլայնել սիմուլյացիոն միավորները դրանց հաշվում նորերն ավելացնել, օրինակ ավելացնել հրշեջ կայանի հաշվին ավելացնել լրացուցիչ ավտոտնակներ։

Մշակողների համար դժվար է հասնել  առավելագույն ռեալիզմի տարբեր պարամետրերում, օրինակ որոշ մեքենաներ երթևեկում են ավելի արագ քան իրական կյանքում, իսկ հետյոտները ավելի արագ են քայլում քան իրական կյանքում։ Բացի այդ մշակողները փորձել են մեծացնել ժամանակի ազդեցությունը քաղաքի վրա։ Եթե նախորդ խաղերում գիշերվա և ցերեկվա փոփոխությունը ուղեկցվում էր փոքր գրաֆիկական էֆեկտներով, որը չի ազդում քաղաքի կյանքի վրա, ապա նոր տարբերակում գիշերը լռելյայն կերպով փակվում են բոլոր խանութները և դպրոցները։ Մարդիկ հանգստանում են իրենց բնակարաններում, և խցանումները աստիճանաբար նվազում են, իսկ առավոտյան քաղաքը կրկին «վերակնդանանում» է։

Ի վերջո մշակողների թիմին հաջողվել է ստեղծել իրական կյանքին առավել մոտ սիմուլյացիայի մոդել, սակայն նրանք որոշ մասերում ստիպված են եղել գնալ զիջումների, օրինակ ստեղծել են փոքր օդանավակայաններ, հակառակ դեպքում այն ամբողջությամբ կզբաղեցներ քաղաքի մեծ մասը։ Բացի այդ մշակողները, հայտարարել են, որ խաղի ինտերֆեյսը համապատասխանում է այն մարդկաց ովքեր տառապում են դալթոնիզմով։

Խաղի դուրս գալուց հետո, մշակողները կենտրոնացել են սիմուլյացիայի նոր առցանց ռեժիմ ստեղծելու վրա, ինչի համար պահանջվել է վերամշակել խաղի շարժչի հիմնական մասը։ Մասնավորապես, պահանջվել է փոխել տվյալներիպահպանման գործընթացը իրականացնող պրոցեսորը։ Համակարգի սիմուլյացիան Java-ից դարձվել է C++։

2014 թվականի սկսզբին ստեղծվել էնոր բետա ռեժիմը։ Մշակողների խոսքերով առցանց ռեժիմը ստեղծելու հսամար նրանցից պահանջվել է մեկ տարի։ 2013 թվականի հոկտեմբերին մշակողները հայտարարել են, որ խաղում ավելացրել են մի նոր հնարավորություն, որն թույլ է տալիս սահմանել ոչ պաշտոնական օբյեկտներ։

## Թողարկում

### Մինչև թողարկում
Gmbox կայքի վարկածով SimCity զբաղեցրել 8-րդ տեղը ամենա սպասված խաղերի ցանկում, 2013 թվականին։

2012 թվականի դեկտեմբերի 14-ին կազմակերպիչների թիմը Reddit կայքում նստաշրջանի ընթացքում պատասխանել է երկրպագուների հարցերին։ Դեռ այդ ընթացքում երկրպագուներն իրենց դժգոհությունն են հայտնել են իրենց դժգոհությունը DRM պաշտպանական համակարգի մասին։ Շուտով բլոգերները հայտնել են, որ եթե EA Games-ը որոշի անջատել սերվերը, ապա խաղը հնարավոր չի լինի խաղալ։ Ի պատասխան գործադիր տնօրենը Լյուսի Բրեթշոուն վստահեցրել է, որ անընդհատ ինտերնետային կապի պահանջը խաղացողներին միայն օգութ է բերում։ Բացի այդ, հայտնի է դարձել, որ քաղաքի սահմանները խիստ կսահմանափակվեն, քանի որ, ըստ մշակողների, շատ մեծ քաղաքը կդառնա ծանր բալանս անհատական համակարգչի համար։ Սակայն Maxis-ի թիմը խոստացել էմեծացնել քաղաքի սահմանները, երբ համակարգիչները ընդհանուր առմամբ կդառնան ավելի հզոր։

Առաջին բետա թեստավորումից հետո EA Games-ը նշել է, որ փորձարկմանը մասնակցել են մոտ 100 000 մարդ, ովքեր ընդհանուր առմամբ գոհ են եղել։

### Անոնս և թողարկում
250px|մինի|ձախից
SimCity մշակման լուրերը դեռ 2012 թվականի փետրվարից քննարկվում էին, երբ գերմանական GameStar ամսագիրը, անզգուշությամբ արտահոսք է թույլ տվել, և դրանից ոչ ուշ հետո հայտնվել է խաղի թրեյլերը։ Խաղի պաշտոնական գովազդը տեղի է ունեցել 2012 թվականի մարտի 6-ին, «Game Developers Conference 2012» ցուցահանդեսի ժամանակ։ Հենց այդ օրն էլ դուրս է եկել խաղի առաջին գովազդային հոլովակը, որտեղ ցուցադրված են եղել խաղի նոր հնարավորությունները։ Նաև հայտնի է դարձել, որ խաղը կարող է ունենալ եռաչափ իրատեսական գրաֆիկա։

Նաև հայտնի է դարձել, որ խաղը հասանելի կլինի միայն Windows օպերացիոն համակարգի համար, իսկ MAC OS-ի համար նախատեսված տարբերակը դուրս կգա ավելի ուշ։ Ավելի ուշ, ստեղծագործական տնօրեն Օուշեն Կուիգլինը հայտարարել է, որ Mac տարբերակի աշխատանքները, որոշ ժամանակով դադարեցվել են։

Մի քանի օր, գովազդից հետո, Origin թվային տարածական խանութներում, հնարավոր է եղել պատվիրել  տարբերակը, (հատուկ թողարկում հավելյալ բոնուսներով)։

2012 թվականի հունիսի 4-ին «E3 2012» ցուցահանդեսում ներկայացվել է խաղի նոր գովազդ, որում ներառված էր նաև խաղընթացքը։ Միաժամանակ տեղի է ունեցել SimCity Social խաղի անոնսը։ 2012 թվականի օգոստոսին որոշ գեյմերներ կարող էին անցնել փակ բետա թեստավորում, որպեսզի բացահայտեն խաղընթացքի թերությունները։ Երկրորդ թեստավորումը տեղի է ունեցել 2013 թվականի փետրվարին։ Ընդորում գեյմերները ըստ լիցենզիայի պարտավոր էին մշակողներին տեղեկացնել սխալների մասին։

2012 թվականի հոկտեմբերին պարզ է դարձել, որ խաղի թողարկումը ԱՄՆ-ում տեղի է ունենալու փետրվարի 5-ին, իսկ Եվրոպայում մարտի 8-ին։ Իսկ Ռուսաստանում նախատեսվում էր մարտի 7-ին, տարածման գործերով պետք է զբաղվեր ՍոֆթՔլաբ ընկերությունը։ 2013 թվականի մարտին հայտարարվել է Mac տարբերակի թողարկման մասին, որը պետք է ազատ արձակվեր հուլիսի 11-ին։ Որպես ուշացման փոխհատուցում մշակողները գեյմերներին տրամադրել են նոր SimCity Launch Park նվեր փաթեթը, ավելացնելով խաղում նոր այգի։

Եթե խաղացողը մինչ խաղի պաշտոնական թողարկումը նախապես պատվիրել է, ապա այդ դեպքում ներբեռնման համար հասանելի է դարձել յուրահատուկ պարբերականը (անգ. Limited Edition)։

Խաղը մարտի 5-ին ազատ է արձակվել ԱՄՆ–ում և Հարավային Կորեայում, մարտի 7-ին Եվրոպայում, Ռուսաստանում և Ճապոնիայում։ Գնման համար հասանելի են եղել ստանդարտ տարբերակներ՝ Limited Edition և Digital Deluxe Edition, որոնք իրենց մեջ ներառում էին հնարավորություն կառուցել շենքեր ֆրանսիական, անգլիական և գերմանական ոճով։ Օգոստոսի 29-ին սիմուլյատորը թողարկվել է Mac OS օպերացիոն համակարգի համար։

2014 թվականի նոյեմբերի 13-ին ազատ է արձակվել «Ամբողջական հրատարակություն» (անգլ. Complete Edition) տարբերակը, ներառելով իր մեջ «Ապագայի քաղաքը»-ը։

### Սերվերային սկանդալ
Դեռ 2012 թվականի հոկտեմբերին պարզ է դարձել, որ խաղը անպայման կունենա ցանցային միացում, իսկ առցանց ռեժիմը կբացակայի, քանի որ խաղը ի սկզբանե մշակվել է, որպես ցանցային խաղ։ Բացի այդ խաղում նախապես տեղադրված է եղել DRM պաշտպանական համակարգը։ Պրեմիերայի ժամանակ խաղը ԱՄՆ-ում կարող էր միանալ չորս սերվերի և մեկ սերվերի Օվկանիայում։ Անմիջապես թողարկումից հետո գեյմերները բախվել են բազմաթիվ խնդիրների, մշտական ինտերնետի անհրաժեշտության հետ կապված։ Բայց խաղի վաղ տարբերակները աշխատում էին միայն EA Games-ի սերվերի աջակցությամբ։ Այն բանից հետո, երբ խաղը դարձել է հասանելի, միաժաման բազմաթիվ խաղացողներ փորձել են խաղը բեռնել Origin-ի միջոցով սակայն ստիպված են եղել սպասել երկար ժամեր։

Դրանից հետո շատ խնդիրներ են առաջացել սերվերի հետ կապված, խաղացողները չեն կարողացել կարգավորել տվյալների հոսքը, և սկսվել է անհաջող աշխատանքների շարանը։ Գեյմերները չեն կարողացել սկսել խաղը երկար բեռնման պատճառով, տեղի է ունեցել սերվերի հանկարծակի խափանում, պահպանված տվյալների կորուստ։ Իսկ խաղացողների իրենց հերթին սոցիալական ցանցերում սկսել են հանդիմանել EA Games։ Շատ գեյմերներ հրաժարվել են խաղից, և ապարդյուն EA Games-ից պահանջել հետ վերադարձել գումարը։

Շատ խնդիրների պատճառով, խաղի որոշ հրատարակություններ ճանաչվել են «աղետալի անհաջող», և համեմատվել է Diablo III խաղի հետ, որը անմիջապես թողարկումից հետո ունեցել է նույն ցանցային խնդիրները։ Խաղի գնահատականը Amazon-ում նվազել է հասնելով 1 (առավելագույն հնարավոր 5-ից), և բազմաթիվ բողոքները Amazon-ին ստիպեցին որոշ ժամանակով դադարեցնել խաղի վաճառքը, և նույնիսկ վճարել գնորդների վճարական փոխհատուցում։

EA Games ընկերությունը խոստացել է շտկել իրավիճակը, և սկսել է աշխատել լրացուցիչ սերվերի ստեղծման վրա։ Մարտի 7-ին խաղացողների բողոքներին արձագանքել է Maxis-ի գլխավոր մենեջեր՝ Լյուսի Բրեդշոուն ասելով, որ EA Games ընկերությունը բավարար պատասխանտվությամբ չի մոտեցել խաղի թողարկմանը, և խոստացել է, որ խաղը կթողարկվի Եվրոպայում և Ասիայում և խաղացողները չեն հանդիպի նման խնդիրների։ Ինչպես նաև մենեջերը նշել է, որ 24 ժամմվա ընթացքում խաղացողները հասցրել են ստեղծել 700 000 քաղաքեր։

Խաղի պրոդյուսեր Կիպ Կասարելիսը հայտարարել է, որ սերվերային խնդիրները պայմանավորված են եղել ուժեղ ծանրաբեռնվածությամբ։ Պրոդյուսերը նաև հայտարարել է, որ Եվրոպայում, Ավստրալիայում և Ճապոնիայում կտեղադրվի նոր սերվեր, որը գեյմերներին թույլ չի տա հանդիպել նման սխալների։ Ի թիվս այլ խնդիրների հայտարարվել է նաև GlassBox շարժչի ոչ պատշաճ աշխատանքի մասին։

2013 թվականի մարտի 8-ին EA Games ընկերությունը հայտարարել է, որ հրաժարվում է օնլայն մարկետինգից, տեխնիկական ծանրաբեռնվածության պատճառով։ Այդ նույն օրը մենեջերը ասել, որ որոշ խնդիրներ շտկված են և սերվերի աշխատանքը բարելավվել է, բայց խոստովանել է նաև, որ որոշ խնդիրներ դեռ մնում են չուղղված։ Նրա խոսքերով խնդրի պատճառը, այն էր, որ միանգամից սերվերին միացել էին շատ քանակությամբ գեյմերներ, քան սպասում էր EA Games ընկերությունը, սակայն թարմացումից հետո սխալների 80%-ը շտկվել է։ Բացի այդ, Լյուսին խոստացել է, որ խաղացողների որպես փոխհատուցում հնարավորություն կտրվի խաղը անվճար բեռնել EA Games-ի խաղերի ցանկից, (հենց Battlefield 3, Bejeweled 3, Dead Space 3, Mass effect 3, Medal of Honor: Warfighter, NFS Most Wanted, Plants vs. Zombies и SimCity 4 Deluxe Edition-ը)։

Սակայն շուտով Maxis ստուդիայի մշակողներից անհայտ մեկը հերքել է Լյուսիի խոսքերը, ասելով, որ նրա խոսքերը անհիմն ապատեղեկատվություն է։ Շուտով խաղացողները խաղում նկատել են կոդ, որը հնարավորություն է տալիս խաղը հեշտությամբ դարձնել առցանց օնլայն խաղ։ Rock, Paper, Shotgun հրատարակությունները, տարածել են մի հոլովակ ըստ որի խաղը հեշտությամբ կարելի էր դարձնել օնլայն-խաղ։ Մարտի 10-ին սխալները հաջողվել է շտկել 92%-ով։

2013 թվականի օգոստոսին, երբ թողարկվեց Mac-ի տարբերակը, որոշ խաղացողներ հանդիպել են նույն սերվերային սխալներին ինչ Վինդոուզ հարթակի համար։ Մշակողների թիմը խոստացել է արագորեն ուղել այդ խնդիրները։ Սխալները մասնավորապես մշակվել են 9.0 թարմացման ժամանակ, 2013 թվականի դեկտեմբերի 12-ին։

## Երաժշտական  ուղեկցում

SimCity –ում յուրաքանչյուր սիմուլյացիոն միավոր համակցված է իր երաժշտական բազային, որը կարող է դինամիկ փոփոխվել օբյեկտին զուգահեռ, օրինակ, որքան ինտենսիվ է աշխատում կայանը կամ ավելի արագ են երթևեկում մեքենաները, դրան զուգահեռ մեծանում է աղմուկը։ Ըստ էության, երաժշտությունը արտացոլում է սիմուլյացիոն գործընթացը։ Բացի այդ, ձայնի ինտենսիվությունը փոփոխվում է տեսախցիկի հեռավորությունից կախված օբյեկտից։

Երաժշտության հեղինակը Քրիս Թիլոնն է, նրա երաժշտությունը ձայնագրվել է նվագախմբի օգնությամբ։ Ինչպես SimCity-ի նախորդ խաղերում այնպես էլ նոր տարբերակում երաժշտությունը պետք է ոչ թե խանգարի գեյմերին, այլ նպաստի նրա համակենտրոնացմանը, ունենալով հանգստացնող ազդեցություն։ Ընդ որում, քաղաքի աճի հետ միասին փոխվում է ֆոնային երաժշտությունը, օրինակ երբ գեյմերը անցնում է շենքերի խմբագրման երաժշտությունը փոխվում է, դրա համար մի երաժշտությունը ձայնագրվել է մի քանի անգամ։

Հարցազրույցներից մեկում Քրիսը խոստովանել է, որ երաժշտության ստեղծումը բարդ էր, քանի որ ի տարբերություն ֆիլմերի և սերիալների երաժշտական ուղեկցմանը, այս երաժշտությունը չպետք է հիշեցնի որևէ պատմողական կամ այլ իրադարձություն։  Կոմպոզիտորը ասել է, որ երաժշտության ստեղծման համար իրենից պահանջվել է 3-ից 4 օր, իսկ որոշ նոտաներ գրելու համար 4 ամիս։ Կոմպոզիտորը չի ցանկացել պատճնել նախորդ սերիաների երաժշտությունը, այլ ցանկացել է ստեղծել ինչ-որ նոր և թարմ բան։

Քրիս Թիլթոնի աշխատանքները հավաքվել են ալբոմում, որն իր մեջ պարունակում էր 28 երաժշտական տրեկ, դուրս է եկել 2013 թվականի փետրվարի 12-ին։ Երաժշտական տեսահոլովակներից սկսեցին օգտվել հայտնի գեյմերներ, նույնիսկ խաղից դուրս։

### SimCity Cities Of Tomorrow
2013 թվականի նոյեմբերի 11-ին թողարկվել է երկրորդ ալբոմը, որը կոչվում է SimCity Cities Of Tomorrow, ներառելով իր մեջ ստեղծագործություններ «Ապագայի քաղաք»-ից։ Դրանց կոմպոզիտորը նույնպես Քրիս Թիլթոնն է, երաժշտությունը ներառում է ռեմիքս մեղեդիներ։

## Ընդլայնում
### Թողարկում
Բոնուսային միավորներ, որոնք օգտագործվում են ստրատեգիայի տարբեր հրատարակություններում։

### Թարմացում
Որպեսզի բարձրացնեն ստրատեգիայի խաղընթացքի որակը, մշակողները թողարկել են նոր թարմացումներ։ Ընդամենը մեկ ամսվա ընթացքում խաղում ավելացվել են թարմացումների 8 ամբողջական փաթեթներ։ Առաջին թարմացված տարբերակը 2.0, ազատ է արձակվել 2013 թվականի ապրիլի 23-ին, նրանում շտկվել են բազմաթիվ սխալներ, ինչպես նաև ավելացվել է քաղաքապետի ավտոտնակ կառուցելու հնարավորություն, որտեղ կարելի է կայանել լիմուզին։ Թարմացման 3.0 տարբերակում հայտնվել է հյուրանոցների մեծ ընտրանի և լուծվել ճանապարհային խցանումների խնդիրը։ Մյուս՝ ներկայիս և յոթերորդ (ըստ թարմացումների թվի) ավելացվել է հնարավորություն կառուցել թունելներ, կամուրջներ, ինչպես նաև գործիք, որը թույլ է տալիս տեղաշարժել ծառերը։ Թարմացում 10 հետ միասին, թողարկված 2014 թվականի մարտին, ավելացվեց հնարավորություն խաղալ սիմուլյատոր ռեժիմում, առանց ինտերնետային կապին միանալու։

### Լրացուցիչ կոնտենտ
Բացի ստանդարտ հրատարակությունից, նաև լույս է տեսել Digital Deluxe Edition տարբերակը ներառելով իր մեջ մի շարք ընդարձակումներ, նոր տեսարժան վայրեր (Էյֆելյան աշտարակը, Բրակդեբուրգի դարպասները և Բիգ Բենը), յուրաքանչյուր տեսարժան վայր ազդում է քաղաքի արտաքին տեսքի վրա, որտեղ ի թիվս էլիտար շենքերի կարելի է կառուցել շենքեր ֆրանսիական, անգլիական, կամ գերմանական ոճով։ Նոր լրացումը ներառում է նաև «Հերոսների և չարագործների հավաքածու» (անգլ. The And Heroes Villains Set), որտեղ Մաքսիսմենը կարող է պաշտպանել քաղաքը չար դոկտոր Վուից։ 2013 թվականի մարտի 28-ին Origin-ում վճարովի բեռնման համար հասանելի է դարձել «Այգիների և ատրակցիոնների հավաքածուն» (անգլ. SimCity: Amusement Park), սիմուլյատորում ավելացնելով հնարավորություն կառուցել բազմաթիվ այգիներ և զանազան ատրակցիոններ։

Ապրիլի 23-ի անվճար բեռնման համար հասենելի դարձավ «100 % էլեկտրական Nissan Leaf»-ը (անգլ. SimCity Nissan Leaf Charging Station), ավելացնելով էլեկտրալիցքավորման կայաններ և լիովին էլեկտրական Nissan մեքենաներ։

2013 թվականի հունիսի 25-ին Origin-ում հրատարակվել է «Դիրիժավլների հավաքածու»-ն (անգլ. Airships Set), խաղում ավելացնելով նոր տեսակի օդային տրանսպորտ։

2013 թվականի սեպտեմբերի 17-ին հասանելի է դարձել Կարմիր խաչ հավաքածուն (անգլ. The Red Cross), ավելացնելով բարեգործական կազմակերպություն ունենալու հնարավորություն։

### Ապագայի քաղաք
2013 թվականի հոկտեմբերին հայտնի է դարձել առաջին պաշտոնական թարմացման մասին՝ CitiesofTomorrow, որի թողարկումը նախատեսվում էր անցկացնել 2013 թվականի նոյեմբերի12-ին։ 2013 թվականի հոկտեմբերի 16-ին մշակողների կողմից հայտնվել է թարմացման անոնսը, որում ցուցադրվել է լրացման մանրամասները։ Գեյմերը կարող է ստեղծել ապագայի 2 տարբերակ, որը կբնութագրի ապագա քաղաքը, օրինակ՝ «կրթության և բնության քաղաք» խորագրի ներքո, որտեղ գերժամանակակից տեխնոլոգիաները համատեղվում են բնության հետ. «կանաչ մեգապոլիս»։ Թարմացման թողարկումը ԱՄՆ-ում տեղի է ունեցել 2013 թվականի նոյեմբերի 12-ին, Ռուսաստանում նոյեմբերի 11-ին իսկ Եվրոպայում նոյեմբերի 16-ին։

## Ճանաչում

### Քննադատություն
Թողարկումից անմիջապես հետո շատ քննադատներ բարձր են գնահատել խաղը, միջինը խաղը գնահատվել է 91 բալ, հնարավոր 100-ից։ Միաժամանակ սովորական օգտվողների կողմից տրված գնահատականները հիասթափեցնուղ են եղել, միջինը հնարավոր 100-ից կազմել է 33 բալ։ 
 
Gamer կայքի ներկայացուցիչները նշել են, որ սերվերի պատմությունը այնքան դաժան չէր ինչքան Ռոմեոն և Ջուլեիտը, սակայն այդքան էլ լավ չէր։ Pro Gamer կայքի խմբագիրները նշել են, որ սերվերային սկանդալի շնորհիվ SimCity-ն կարողացել է գուգլում հարցումների թվով անցնել Հռոմի պապին։ Չնայած անհաջող թողարկմանը, SimCity-ն կարելի է ավելացնել լավագույն խաղերի ցանկում։ Օրինակ Դեն Սթելթենը IGN կայքից նշել է, որ նույնիսկ խայտառակ թողարկմանը, խաղը մնում է շատ հետաքրքիր և հաճելի։ Քննադատը նաև նշել է խաղի էֆեկտեվության, ֆունցիոնալիության մասին։

Ջոն Ջուբան Game Informer կայքից լինելով SimCity-ի երկրպագու, լավ ուսումնասիրելով խաղը ասել է, որ այն շատ հաճելի խաղ է և տարբերվում է նախորդ հրատարակումներից։ Ջոին հոգեհարազատ է դարձել առևտտուր անելու գործիքը, որը թույլ է տալիս ապրանքեր փոխանակել հարևան քաղաքների հետ։

### Վաճառք և ճանաչում
2013 թվականի մարտի սկզբին, խաղը Բրիտանական չարթերում վաճառքի թվով զբաղեցրել է երկրորդ տեղը և հինգերորդ տեղը Ռուսաստանում։ 2013 թվականի մարտի դրությամբ հաջողվել է վաճառել խաղի 1.6 միլիոն օրինակ, որը ընդհանուր առմամբ դիտարկվել է, որպես լավ ցուցանիշ, չնայած այն հանգամանքին, որ EA Games ընկերությունը անհաջող թողարկումից հետո, հավակնում էր քողարկված անհաջողության։ Շահավետ վաճառքին նպաստել են, նոր թարմացումները, սխալների վերացումը խաղից և գեյմերներին նոր լրացուցիչ սերվերով ապահովելը։ Իսկ օգոստոսին արդեն վաճառվել էր ավելի քան երկու միլիոն օրինակ։ Ընդամենը երկու շաբաթում գեյմերները խաղում անցկացրել են ավելի քան 15 միլիոն ժամ և կառուցել են շուրջ 780 միլիոն շինություն, իսկ կառուցված ճանապարհները երկրի վրայով կանցներին գրեթե 40 000 անգամ։ Վաճառքի գրեթե 54%-ը կազմել է խաղի թվային տարբերակը։ SimCity2013 թվականին հաջողվել է զբաղեցնել 4-րդ տեղը «լավագույն հանրաճանաչ խաղերի» ցանկում։

2013 թվականի նոյեմբերին հայտարարվել է, որ SimCity-ն և հենց նրա փոփոխված տարբերակը SimCityEDU, ԱՄՆ-ի որոշ դպրոցներում դարձել է հիմնական ուսուցման ծրագիր, որտեղ աշակերտը պարտավոր էկատարել տարբեր հանձնարարություներ, համապատասխան ուսուցման դասընթացի պետք է հասկանա և սովորի քաղաքային կառավարման գործընթացը, որպեսզի քաղաքը դարձնի բարգավաճ, իսկ նրա բնակիչներին կենսուրախ։

SimCity-ի վաճառքի համար խոչընդոտ է հանդիսացել Colossal Order ընկերության մշակած, սեփական քաղաքային սիմուլյատորը՝ Cities․Skylines-ը, որը թողարկումից հետո ավելի մեծ տարածում է ունեցել քան SimCity-ը։

2014 թվականի դեկտեմբերի 10-ին Անդրոիդ և IOS հարթակների համար թողարկվել է նոր բջջային անվճար SimCity Buildlt տարբերակը, փոփոխված խաղային մեխանիկայով, որում գլխավոր նպատակը նոր այլ առարկաներ ստեղծելն է, որպեսզի նրանց միջոցով կառուցեն նոր շինություններ։ Այդ իսկ պատճառով խաղի նոր թողարկումը ունեցել է մեծ հաջողություններ։
### Մրցանակներ
Electronic Entertainment Expo 2012 16-րդ միջազգային ցուցահանդեսում, SimCity արժանացել է 8 մրցանակների 24 անվանակարգերում։ 2012 թվականի օգոստոսի 23-ին Gamescom ցուցահանդեսի ժամանակ սիմուլյատորը ստացել է մրցանակ «2013 թվականի լավագույն  խաղ» անվանակարգում։ Ժյուրիները նշել են, որ խաղը ունի վառ և գեղեցիկ գրաֆիկա, և կարող է պահպանել SimCity սերիայի խաղերի ոգին։ Սակայն 2013 թվականի սերվերային սկանդալի պատճառով, SimCity-ն ստացել է մի շարք բացասական արձագանքներ։

## Ծանոթագրություններ

## Արտաքին հղումներ
* Официальный сайт игры  (Խաղի պաշտոնական կայք)
* Официальный Twitter игры (խաղի պաշտոնական Twitter )
* Фан-сайт игры SimCity  (SimCity խաղի երկրպագուների կայք)

Կատեգորիա:Windows տեսախաղեր